2020. gada ... Noteikumi Nr. ...

Rīgā (prot. Nr. ....§)

**Grozījumi Ministru kabineta 2016. gada 21. jūnija noteikumos Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”**

*Izdoti saskaņā ar Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 13. punktu*

Izdarīt Ministru kabineta 2016. gada 21. jūnija noteikumos Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (Latvijas Vēstnesis, 2016, 128. nr., 2017, 57., 198. nr., 2018, 84., 106. nr., 2019, 139. nr.) šādus grozījumus:

1. Aizstāt 6.4. apakšpunktā skaitli “2000” ar skaitli “100 000”.

2. Izteikt 7. punktu šādā redakcijā:

„7. Specifiskā atbalsta ietvaros pieejamais attiecināmais finansējums ir vismaz 122 181 325 *euro*, tai skaitā Kohēzijas fonda finansējums – 103 216 408 *euro* un nacionālais finansējums, ko veido privātais un pašvaldību finansējums, – vismaz 18 964 917 *euro*.”.

3. Izteikt 8. punktu šādā redakcijā:

“8. Finansējuma sadalījums pa atlases kārtām:

8.1. pirmajā atlases kārtā pieejamais finansējums ir vismaz 65 275 451 *euro*, tai skaitā Kohēzijas fonda finansējums – 55 484 133 *euro* un nacionālais finansējums, ko veido privātais finansējums, – vismaz 9 791 318 *euro*;

8.2. otrajā atlases kārtā pieejamais finansējums ir vismaz 39 943 436 *euro*, tai skaitā Kohēzijas fonda finansējums – 33 951 920 *euro* un nacionālais finansējums, ko veido privātais un pašvaldību finansējums, – vismaz 5 991 516 *euro*;

8.3. trešajā atlases kārtā pieejamais finansējums ir vismaz 13 773 853 *euro*, tai skaitā Kohēzijas fonda finansējums – 11 707 775 *euro* un nacionālais finansējums, ko veido privātais un pašvaldību finansējums, – vismaz 2 066 078 *euro;*

8.4. ceturtajā atlases kārtā pieejamais finansējums ir vismaz 3 188 585 *euro*, tai skaitā Kohēzijas fonda finansējums – 2 072 580 *euro* un nacionālais finansējums, ko veido privātais un pašvaldību finansējums, – vismaz 1 116 005 *euro*.”.

4. Izteikt 8.1 punktu šādā redakcijā:

“8.1 Ja pirmajai, otrajai, trešajai vai ceturtajai projektu iesniegumu atlases kārtai pieejamais Kohēzijas fonda finansējums netiek izlietots, atlikušo Kohēzijas fonda finansējumu var novirzīt jaunu projektu finansēšanai”.

5. Papildināt 10. punktu aiz vārdiem “Kohēzijas fonda finansējuma apmērs” ar vārdiem “pirmajai, otrajai un trešajai projektu iesniegumu atlases kārtai”.

6. Papildināt noteikumu ar 101. punktu šādā redakcijā:

“101. Ceturtajā atlases kārtā maksimālais attiecināmais Kohēzijas fonda finansējuma apmērs projektā nepārsniedz 65 procentus no plānotā kopējā attiecināmā finansējuma, un nacionālais finansējums, ko veido privātais un pašvaldību finansējums, ir vismaz 35 procentu apmērā no plānotā kopējā attiecināmā finansējuma apjoma.”.

7. Aizstāt 18. punktā skaitļus un vārdus “1., 2. vai 3. pielikumam” ar skaitļiem un vārdiem “1., 2., 3. vai 4. pielikumam”.

8. Aizstāt 19. punktā skaitļus un vārdus “1., 2. vai 3. pielikumam” ar skaitļiem un vārdiem “1., 2., 3. vai 4. pielikumam”.

9. Izteikt 34.1. apakšpunktu šādā redakcijā:

“34.1. piemēro Latvijas būvnormatīvā par būvizmaksu noteikšanas kārtību minētās prasības;”.

10. Izteikt 1. pielikuma 1.  rindu šādā redakcijā:

“

|  |  |  |  |  |
| --- | --- | --- | --- | --- |
| 1. | Cēsis | 590 959 | 310 | 24 |

”

11. Izteikt 1. pielikuma 2.  rindu šādā redakcijā:

“

|  |  |  |  |  |
| --- | --- | --- | --- | --- |
| 2. | Dobele | 886 184 | 739 | 46 |

”

12. Izteikt 1. pielikuma 4. rindu šādā redakcijā:

“

|  |  |  |  |  |
| --- | --- | --- | --- | --- |
| 4. | Jēkabpils | 768 777 | 476 | 36 |

”

13. Izteikt 1. pielikuma 7. rindu šādā redakcijā:

“

|  |  |  |  |  |
| --- | --- | --- | --- | --- |
| 7. | Liepāja | 1 332 585 | 584 | 40 |

”

14. Izteikt 1. pielikuma 9. rindu šādā redakcijā:

“

|  |  |  |  |  |
| --- | --- | --- | --- | --- |
| 9. | Olaine | 127 479 | 33 | 3 |

”

15. Izteikt 1. pielikuma 12. rindu šādā redakcijā:

“

|  |  |  |  |  |
| --- | --- | --- | --- | --- |
| 12. | Sigulda | 980 789 | 279 | 16 |

16. Izteikt 1. pielikuma 13. rindu šādā redakcijā:

“

|  |  |  |  |  |
| --- | --- | --- | --- | --- |
| 13. | Tukums | 388 240 | 171 | 13 |

17. Izteikt 2. pielikuma 7. rindu šādā redakcijā:

“

|  |  |  |  |
| --- | --- | --- | --- |
| 7. | Balvi | 526 467 | 256 |

”

18. Izteikt 2. pielikuma 9. rindu šādā redakcijā:

“

|  |  |  |  |
| --- | --- | --- | --- |
| 9. | Brocēni | 227 625 | 239 |

”

19. Svītrot 2. pielikuma 14.rindu.

20. Izteikt 2. pielikuma 27. rindu šādā redakcijā:

“

|  |  |  |  |
| --- | --- | --- | --- |
| 27. | Saulkrasti | 2 703 703 | 850 |

”

21. Svītrot 2. pielikuma 31.rindu.

22. Papildināt noteikumus ar 4. pielikumu šādā redakcijā:

“4. pielikums  
Ministru kabineta  
2016. gada 21. jūnija  
noteikumiem Nr. 403

Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” ceturtās atlases kārtas projektu saraksts

|  |  |  |  |
| --- | --- | --- | --- |
| Nr. p. k. | Aglomerācija | Maksimālais Kohēzijas fonda finansējums, *euro* | Sasniedzamais iznākuma rādītājs – iedzīvotāju skaits |
| 1 | Rīga | 2 072 580 | 900 |

”.

Ministru prezidents A.K. Kariņš

Vides aizsardzības un

reģionālās attīstības ministrs J. Pūce

V. Frišfelds, 66016704

[viesturs.frisfelds@varam.gov.lv](mailto:viesturs.frisfelds@varam.gov.lv)